Montecasino-lyk: Vier in hof vir bedrogVan Links na regs, Louis Coetzee, Hendrik Coetzee, Ian Manyika en Alexander de Kocker Donderdag in die hof. Foto: SAPA stringer Vier mans het Donderdag in die Randburgse landdroshof verskyn in verband met bedrog ná die moord op Dustan Blom, wie se ontbinde liggaam in sy voertuig by MonteCasino gevind is, het The Star Vrydag berig. Die broers, Louis en Heinrich Coetzee, Ian Manyika en Alex de Kooker staar elkeen twee aanklagte van bedrog in die gesig. Hulle word daarvan verdink dat hulle meer as R100 000 uit Blom se bankrekening onttrek het. FNB het ook ŉ saak rakende dié voorval aanhangig gemaak. Ondersoekbeamptes probeer nog uitvind of die vier verbind kan word aan Blom se moord. Drie van die mans gaan aansoek doen om borgtog wanneer hulle Dinsdag weer in die hof verskyn. Twee ander verdagtes, Maruschka Robinson, en haar kêrel, Jean-Pierre Malan, wat van Blom, die wewenaar pa van ŉ tweeling, se moord verdink word, het ook Donderdag vlugtig in die hof verskyn. Hulle saak is tot 16 Januarie uitgestel vir verdere ondersoek. Hulle bly in die polisie se aanhouding tot dan. – SAPA Lees ook: Montecasino-lyk: Nog vier persone vas Montecasino-lyk: Twee bly in aanhouding Montecasino-lyk: Twee weer in hof Montecasino-lyk: Verdagte se bloed moet getoets word Montecasino-lyk: Albei verdagtes vandag in hof Montecasino-lyk: Verdagte in hof met vloekwoord op frokkie Montecasino-lyk: Man vas Montecasino-lyk: Oud-ontkleedanseres in hof Vrou vas vir Montecasino-lyk Gru-vonds by Montecasino